11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 653 της 12/20 Οκτ. 1970 (ΦΕΚ Α΄ 223) Περί καταργήσεως Β.Δ/των, δι’ ων καθορίζεται αριθμός θέσεων μεσιτών αστικών συμβάσεων. Έχοντες υπ’ όψιν την παρ. 3 του άρθρ. 2 του  Νόμ. 5717/32 «περί τροποποιήσεως και συμπληρώσεως του  Νόμ. 3505/28    περί    μεσιτών    αστικών συμβάσεων», και την υπ’ αριθ. 731/1970 γνώμην του Συμβουλίου Επικρατείας, προτάσει του Ημετέρου επί του Εμπορίου Υπουργού, απεφασίσαμεν και διατάσσομεν: Άρθρον μόνον.-Από της δημοσιεύσεως του παρόντος καταργούνται αι διατάξεις απάντων των Β.Δ/των αι αφορώσαι εις τον καθορισμόν του αριθμού θέσεων μεσιτών αστικών συμβάσεων εις διαφόρους περιφερείας Πρωτοδικείων της χώρας, των εκδοθέντων κατ’ εξουσιοδότησιν της παρ. 3 του άρθρ. 2 του Νόμ. 5717/32. 